stanford-oval/wikipedia huggingface dataset:
เกษตรกรรมยั่งยืน
การเกษตรและทรัพยากรธรรมชาติ > ที่ดิน

ในขณะที่ประชากรของโลกเพิ่มขึ้นและความต้องการอาหารเพิ่มขึ้น ก็มีแรงกดดันต่อทรัพยากรที่ดิน ที่ดินยังสามารถได้รับการพิจารณาเป็นทรัพยากรที่จำกัดบนโลกอีกด้วย การขยายตัวของที่ดินเกษตรกรรมมีผลกระทบต่อความหลากหลายทางชีวภาพและก่อให้เกิดการตัดไม้ทำลายป่า องค์การอาหารและการเกษตรแห่งสหประชาชาติคาดการณ์ว่าในทศวรรษที่กำลังจะถึง ที่ดินเกษตรกรรมจะยังคงสูญเสียให้กับการพัฒนาอุตสาหกรรมและการพัฒนาเมืองพร้อมกับการบุกเบิกของพื้นที่ชุ่มน้ำและการแปลงป่าเพื่อการเพาะปลูก ซึ่งมีผลในการสูญเสียความหลากหลายทางชีวภาพและเพิ่มการพังทลายของดิน
การเกษตรและทรัพยากรธรรมชาติ > พลังงานเพื่อเกษตรกรรม

บทความหลัก: พลังงานทดแทน
พลังงานถูกใช้ตลอดทางของห่วงโซ่อาหารจากฟาร์มจนถึงช้อน ในเกษตรกรรมเชิงอุตสาหกรรม พลังงานถูกใช้ในเครื่องจักรกล การแปรรูปอาหาร การเก็บรักษาและกระบวนการขนส่ง ดังนั้นจึงพบว่าราคาพลังงานที่มีการเชื่อมโยงอย่างใกล้ชิดกับราคาอาหาร น้ำมันยังถูกใช้เป็นปัจจัยการผลิตสารเคมีทางเกษตรกรรมอีกด้วย ราคาที่สูงขึ้นของแหล่งพลังงานไม่ทดแทนได้รับการคาดการณ์โดยสำนักงานพลังงานระหว่างประเทศว่า ราคาพลังงานที่เพิ่มขึ้นเป็นผลมาจากทรัพยากรเชื้อเพลิงฟอสซิลที่กำลังหมดไปอาจส่งผลกระทบทางลบต่อความมั่นคงทางอาหารของโลกเว้นแต่จะต้องมีการ 'แยก' พลังงานเชื้อเพลิงฟอสซิลออกจากการผลิตอาหาร และย้ายไปใช้ระบบเกษตรกรรม 'พลังงานฉลาด' การใช้ระบบชลประทานด้วยพลังงานแสงอาทิตย์ในปากีสถานได้รับการยอมรับว่าเป็นตัวอย่างชั้นนำของการใช้พลังงานในการสร้างระบบปิดสำหรับน้ำเพื่อการชลประทานในกิจกรรมการเกษตร
เศรษฐศาสตร์

ลักษณะทางเศรษฐกิจและสังคมของความยั่งยืนนี้ยังมีการเข้าใจกันเพียงบางส่วน เมื่อพูดถึงเกษตรกรรมความเข้มข้นน้อย การวิเคราะห์ที่รู้จักกันดีที่สุดคือการศึกษาของนาย Netting ในระบบผู้ถือรายย่อยผ่านประวัติศาสตร์ 'กลุ่มยั่งยืนแห่งอ๊อกซ์ฟอร์ด' ได้กำหนดความยั่งยืนในบริบทนี้ในรูปแบบที่กว้างมาก โดยพิจารณาผลกระทบต่อผู้มีส่วนได้ส่วนเสียทั้งหมดในแนวทางแบบ 360 องศา
สมมติว่าทรัพยากรธรรมชาติมึจำกัด เกษตรกรรมที่ไม่มีประสิทธิภาพหรือสร้างความเสียหายให้กับทรัพยากร ในที่สุดแล้วอาจสูญเสียทรัพยากรที่มีอยู่หรือสูญเสียความสามารถที่จะจ่ายเพื่อเป็นเจ้าของพวกมัน นอกจากนี้มันยังอาจสร้างผลด้านลบต่อบุคคลภายนอก (อังกฤษ: negative externality) อีกด้วย เช่นมลพิษรวมทั้งค่าใช้จ่ายทางการเงินและต้นทุนการผลิต มีการศึกษาหลายครั้งที่ควบรวมผลด้านลบต่อบุคคลภายนอกเหล่านี้ในการวิเคราะห์ทางเศรษฐศาสตร์เกี่ยวกับบริการของระบบนิเวศ ความหลากหลายทางชีวภาพ ความเสื่อมโทรมของดินและการจัดการที่ดินอย่างยั่งยืน เหล่านี้รวมถึงการศึกษาด้านเศรษฐศาสตร์ของระบบนิเวศและความหลากหลายทางชีวภาพ (TEEB) นำโดย Pavan Sukhdev และ 'เศรษฐศาสตร์ของการริเริ่มเกี่ยวกับการย่อยสลายของที่ดิน' ที่พยายามที่จะสร้างการวิเคราะห์ต้นทุนผลประโยชน์ทางเศรษฐกิจในการปฏิบัติของการจัดการที่ดินอย่างยั่งยืนและการทำการเกษตรแบบยั่งยืน
วิธีการที่พืชจะถูกขายจะต้องใช้สมการความยั่งยืน อาหารที่ขายในท้องถิ่นไม่ต้องใช้พลังงานที่เพิ่มขึ้นสำหรับการขนส่ง (รวมถึงผู้บริโภคไม่ต้องเดินทางไปหาซื้อไกล) อาหารที่ขายในสถานที่ห่างไกลไม่ว่าจะเป็นที่ตลาดเกษตรกรหรือซูเปอร์มาร์เก็ต จะเกิดค่าใช้จ่ายด้านพลังงานสำหรับวัสดุ แรงงาน และการขนส่ง
วิธี > การบำบัดดิน

การฆ่าเชื้อด้วยไอน้ำ (อังกฤษ: soil steaming) สามารถนำมาใช้เป็นทางเลือกแบบนิเวศแทนที่จะใช้สารเคมีในการฆ่าเชื้อในดิน มีหลายวิธีการที่แตกต่างกันเพื่อใส่ไอน้ำลงไปในดินเพื่อฆ่าศัตรูพืชและเพิ่มสุขภาพของดิน การทำปุ๋ยหมักชุมชนและฟาร์มของห้องครัว ลานหลังบ้านและฟาร์มขยะอินทรีย์สามารถให้ทุกความต้องการหรือส่วนใหญ่ที่จำเป็นของฟาร์มท้องถิ่น การทำปุ๋ยหมักนี้อาจจะเป็นแหล่งที่เชื่อถือได้ของพลังงาน
ผลกระทบนอกฟาร์ม

ฟาร์มที่สามารถ "ผลิตตลอดกาล" แต่ยังมีผลกระทบด้านลบต่อคุณภาพสิ่งแวดล้อมทุกแห่ง ถือไม่ได้เป็นเกษตรกรรมแบบยั่งยืน ตัวอย่างหนึ่งที่ซึ่งมุมมองของโลกอาจจะรับรองก็คือการใส่ปุ๋ยสังเคราะห์หรือมูลสัตว์มากเกินไปซึ่งสามารถเพิ่มผลผลิตของฟาร์ม แต่สามารถก่อให้เกิดมลพิษในแม่น้ำและน้ำทะเลชายฝั่งที่ใกล้เคียง (เรียกว่าการทำเกษตรกรรมมากเกินไป (อังกฤษ: eutrophication)) อีกต้วอย่างหนึ่งที่ค่อนข้างสุดขั้วยังอาจเป็นสิ่งไม่พึงประสงค์ เช่นปัญหาของผลผลิตพืชตกต่ำเนื่องจากความขาดแคลนธาตุอาหารในดินอันเนื่องมาจากการทำลายของป่าฝนเขตร้อน และในกรณีของการเผาป่าทำฟาร์มปศุสัตว์ ในเอเชีย ที่ดินที่เฉพาะเจาะจงสำหรับการเกษตรกรรมอย่างยั่งยืนมีประมาณ 12.5 เอเคอร์ซึ่งรวมถึงที่ดินสำหรับอาหารสัตว์ ที่ดินสำหรับการผลิตธัญพืชเงินสดบางอย่างและแม้แต่การรีไซเคิลของพืชอาหาร ในบางกรณีแม้แต่หน่วยเล็กๆของการเพาะเลี้ยงสัตว์ยังรวมอยู่ในจำนวนนี้ (AARI-1996)
ความยั่งยืนส่งผลกระทบต่อการผลิตโดยรวมซึ่งต้องเพิ่มขึ้นเพื่อตอบสนองความต้องการอาหารและความต้องการเส้นใยที่เพิ่มขึ้นเมื่อประชากรมนุษย์ในโลกขยายจำนวนตามที่คาดการณ์ไว้ที่ 9.3 พันคนภายในปี 2050 การผลิตที่เพิ่มขึ้นอาจจะมาจากการสร้างพื้นที่เพาะปลูกใหม่ซึ่งอาจเยียวยาการปล่อยก๊าซคาร์บอนไดออกไซด์ถ้าทำด้วยการบุกเบิกทะเลทรายเช่นเดียวกับในอิสราเอลและปาเลสไตน์ หรืออาจทำให้การปล่อยก๊าซเลวลงถ้าทำโดยการแผ้วทางและเผาทำลายเช่นเดียวกับในประเทศบราซิล
นโยบายต่างประเทศ

เกษตรกรรมยั่งยืนได้กลายเป็นหัวข้อที่น่าสนใจในเวทีนโยบายต่างประเทศโดยเฉพาะอย่างยิ่งที่เกี่ยวกับศักยภาพของมันในการลดความเสี่ยงที่เกี่ยวข้องกับการเปลี่ยนแปลงภูมิอากาศและการเติบโตของประชากรมนุษย์
'คณะกรรมาธิการเกษตรกรรมยั่งยืนและการเปลี่ยนแปลงสภาพภูมิอากาศ' ในฐานะที่เป็นส่วนหนึ่งของข้อแนะนำสำหรับผู้กำหนดนโยบายในการบรรลุความมั่นคงทางอาหารในหน้าของการเปลี่ยนแปลงสภาพภูมิอากาศ กล่าวว่าเกษตรกรรมยั่งยืนจะต้องบูรณาการให้เป็นนโยบายระดับชาติและระหว่างชาติ คณะกรรมาธิการเน้นว่าความแปรปรวนของสภาพอากาศและแรงกระแทกของสภาพภูมิอากาศที่เพิ่มขึ้นจะส่งผลกระทบในเชิงลบต่อผลผลิตการเกษตร จึงมีความจำเป็นสำหรับการดำเนินการเร่งด่วนเพื่อขับเคลื่อนการเปลี่ยนแปลงในระบบการผลิตทางการเกษตรไปในทิศทางที่ยืดหยุ่นเพิ่มขึ้น นอกจากนี้มันยังเรียกร้องให้มีการลงทุนเพิ่มขึ้นอย่างมากในการทำการเกษตรแบบยั่งยืนในทศวรรษหน้ารวมทั้งในการวิจัยระดับชาติและงบประมาณการพัฒนา การฟื้นฟูที่ดิน สิ่งจูงใจทางเศรษฐกิจ และการปรับปรุงโครงสร้างพื้นฐาน
การวางผังเมือง

มีการถกเถียงกันมากเกี่ยวกับรูปแบบไหนของที่อยู่อาศัยของมนุษย์ที่อาจจะเป็นรูปแบบทางสังคมที่ดีสำหรับเกษตรกรรมยั่งยืน
นักสิ่งแวดล้อมหลายคนสนับสนุนการพัฒนาเมืองที่มีความหนาแน่นของประชากรสูงเพื่อให้เป็นวิธีการอนุรักษ์ที่ดินเพื่อการเกษตรและการเพิ่มประสิทธิภาพสูงสุดของการใช้พลังงาน อย่างไรก็ตามคนอื่นๆได้ตั้งทฤษฎีว่าเมืองนิเวศหรือหมู่บ้านนิเวศยั่งยืนที่มีทั้งที่อยู่อาศัยและการเกษตรที่อยู่ใกล้ชิดติดกันระหว่างผู้ผลิตและผู้บริโภคอาจจัดให้มีการพัฒนาอย่างยั่งยืนได้มากขึ้น[ต้องการอ้างอิง]
การใช้พื้นที่ว่างในเมือง (เช่นสวนบนดาดฟ้า สวนชุมชน สวนที่ใช้ร่วมกัน และรูปแบบอื่นๆ ของเกษตรเมือง) สำหรับการผลิตอาหารแบบสหกรณ์เป็นอีกวิธีการหนึ่งเพื่อให้บรรลุการยั่งยืนมากยิ่งขึ้น[ต้องการอ้างอิง]
หนึ่งในแนวคิดล่าสุดในการบรรลุเกษตรกรรมยั่งยืนเกี่ยวข้องกับการเคลื่อนย้ายการผลิตพืชอาหารจากการดำเนินงานการเกษตรที่สำคัญในโรงงานไปเป็นสิ่งอำนวยความสะดวกทางเทคนิคในเมืองขนาดใหญ่ที่เรียกว่าเกษตรกรรมแนวตั้ง ข้อดีของการทำเกษตรกรรมแนวตั้งรวมถึงการผลิตตลอดทั้งปี การแยกต่างหากจากศัตรูพืชและเชื้อโรค การรีไซเคิลทรัพยากรแบบควบคุมได้ และการผลิต on-site ที่ช่วยลดต้นทุนการขนส่ง[ต้องการอ้างอิง] ในขณะที่เกษตรกรรมแนวตั้งยังไม่ได้กลายเป็นความจริงความคิดกำลังได้รับแรงเหวี่ยงในหมู่ผู้ที่เชื่อว่าวิธีการทำเกษตรกรรมยั่งยืนในปัจจุบันจะไม่เพียงพอที่จะจัดหาอาหารให้กับการเจริญเติบโตของประชากรทั่วโลก
การวิจารณ์

ความพยายามที่มีต่อการทำเกษตรกรรมยั่งยืนมากขึ้นได้รับการสนับสนุนชุมชนยั่งยืน แต่มันมักจะถูกมองว่ามันเป็นเพียงขั้นตอนที่เพิ่มขึ้นทีละขั้นเท่านั้นและยังไม่สิ้นสุด บางคนมองเห็นเศรษฐกิจมั่นคงอย่างยั่งยืนของจริงที่อาจจะแตกต่างมากจากของวันนี้เช่น การลดลงอย่างมากของการใช้พลังงาน มีรอยเท้าทางนิเวศน์น้อยที่สุด สินค้าในบรรจุภัณฑ์สำหรับผู้บริโภคน้อยลง การจัดซื้อในท้องถิ่นที่มีโซ่อุปทานอาหารที่สั้น อาหารแปรรูปมีเล็กน้อย สวนที่บ้านและในชุมชนมีมากขึ้น ฯลฯ เกษตรกรรมจะแตกต่างกันมากในรูปแบบนี้ของเศรษฐกิจแบบยั่งยืน
ดูเพิ่ม

Afforestation
Agrobiodiversity
Agroecology
Agroforestry
Allotment gardens
Analog forestry
Aquaponics
Biodynamic agriculture
Biointensive
Biomass (ecology)
มวลชีวภาพ
Buffer strip
Collaborative innovation network
Composting
Conservation Corridor Demonstration Program (in Delaware, Maryland and Virginia)
Declaration for Healthy Food and Agriculture
Deficit irrigation
Deforestation
Deforestation during the Roman period
Desertification
Ecological engineering
Ecological engineering methods
Ecological sanitation
นิเวศวิทยา
Economics of Land Degradation Initiative
Ecotechnology
Energy-efficient landscaping
Environmental impact of meat production
Environmental protection
Factory farming
Fire-stick farming
Food systems
Forest farming
Forest gardening
Great Plains Shelterbelt
Green payments
Green Revolution
Hedgerow
Home gardens
Human ecology
Industrial agriculture
Integrated production
International Organization for Biological Control
Land Allocation Decision Support System
Land consolidation
Land Institute
Landcare
List of sustainable agriculture topics
Local food
Local Food Plus (organization)
Low carbon diet
Macro-engineering
Megaprojects
Organic clothing
Organic cotton
Organic farming
Organic food
Organic movement
Perennial grain
Permaculture
Permaforestry
Polyculture
Proposed sahara forest project
Push–pull technology
Rainforest Alliance
Reconciliation Ecology
Renewable Agriculture and Food Systems (journal)
Renewable resource
Sand fence
Seawater Greenhouse
Slash-and-burn technique, a component of Shifting cultivation
Slash-and-char, environmentally responsible alternative to slash-and-burn
Sustainable Agriculture Innovation Network (between the UK and China)
Sustainable Commodity Initiative
Sustainable development
Sustainable food system
Sustainable landscaping
Sustainable Table
Terra preta
The Natural Step
Urban agriculture
Victory garden
Wild Farm Alliance
Wildcrafting
Windbreak
กำแพงที่สร้างขึ้นเพื่อป้องกันน้ำไหลล้น
การเกษตรกรรมแบบผสมผสานในรัฐอันตรประเทศ
การฆ่าเชื้อด้วยไอน้ำด้วยหม้อต้มแบบ MSD/moeschle (ด้านซ้าย)
น้ำตกไรน์

น้ำตกไรน์
น้ำตกไรน์ (Rheinfall) เป็นน้ำตกขนาดใหญ่ที่สุดของทวีปยุโรป ตั้งอยู่บนแม่น้ำไรน์บริเวณทางเหนือของนครซือริช บริเวณพรมแดนระหว่างรัฐชัฟเฮาเซินกับรัฐซือริชในประเทศสวิตเซอร์แลนด์ น้ำตกแห่งนี้มีความกว้าง 150 เมตรและสูง 23 เมตร ในช่วงฤดูหนาว จะมีปริมาณน้ำเฉลี่ยราว 250 ลูกบาศ์กเมตรต่อวินาที และในฤดูร้อนจะมีน้ำเฉลี่ยมากถึง 600 ลูกบาศ์กเมตรต่อวินาที ปลาทั่วไปไม่สามารถว่ายขึ้นน้ำตกแห่งนี้ได้ มีเพียงปลาไหลเท่านั้นที่มีเทคนิคเฉพาะตัวในการไต่ขึ้นน้ำตก น้ำตกแห่งนี้ถือกำเนิดขึ้นในยุคน้ำแข็งครั้งสุดท้ายเมื่อราว 14,000 ถึง 17,000 ปีที่แล้ว ปัจจุบันถือเป็นหนึ่งในสถานที่ท่องเที่ยวที่มีผู้เยี่ยมชมมากที่สุดในสวิตเซอร์แลนด์
การลวงเรื่องดวงจันทร์ครั้งใหญ่

สำหรับกรณีการเหยียบดวงจันทร์ของนักบินอวกาศนาซา ดูที่ ทฤษฎีสมคบคิดเรื่องเหยียบดวงจันทร์
ภาพประกอบข่าว ในบทความที่ 4 จากทั้งหมด 6 บทความ ในหนังสือพิมพ์นิวยอร์กซัน ประจำวันที่ 28 สิงหาคม ค.ศ. 1835
ข่าวลวงเรื่องดวงจันทร์ (อังกฤษ: Great Moon Hoax) หมายถึงบทความจำนวนหกบทความที่ได้รับการตีพิมพ์ในนิวยอร์กซัน เริ่มตั้งแต่วันที่ 25 สิงหาคม ค.ศ. 1835 เกี่ยวกับการค้นพบสิ่งมีชีวิต และบ้างถึงขั้น รายงานว่าค้นพบอารยธรรมบนดวงจันทร์ การค้นพบดังกล่าวถูกคาดอย่างผิด ๆ ว่าน่าจะมาจากเซอร์จอห์น เฮอร์เชล ผู้อาจเป็นนักดาราศาสตร์ที่เป็นที่รู้จักกันดีที่สุดในสมัยนั้น
บทความดังกล่าวบรรยายสัตว์มหัศจรรย์บนดวงจันทร์ รวมทั้งไบซัน แพะ ยูนิคอร์น บีเวอร์สองเท้าไร้หาง และสิ่งมีชีวิตคล้ายมนุษย์ (humanoid) ที่มีปีกเหมือนค้างคาว ผู้สร้างเทวสถาน นอกจากนี้ยังมีต้นไม้ มหาสมุทรและชายหาด การค้นพบเหล่านี้ถูกทึกทักว่าเป็นจริง โดย "กล้องโทรทรรศน์ขนาดใหญ่ที่มีหลักการทำงานใหม่ทั้งหมด" ผู้ประพันธ์บทบรรยายดังกล่าวคาดว่าน่าจะเป็น ดร. แอนดรูว์ แกรนท์ (Andrew Grant) ผู้อธิบายว่าตนเองเป็นเพื่อนร่วมเดินทางและเลขานุการของเซอร์จอห์น เฮอร์เชล แต่เป็นการโกหก
ท้ายที่สุด ผู้ประพันธ์ประกาศว่า การสังเกตดังกล่าวสิ้นสุดลงเพราะกล้องโทรทรรศน์ถูกทำลาย ด้วยวิธีที่ดวงอาทิตย์ทำให้เลนส์ประพฤติเหมือนกับ "เลนส์รวมแสง" และทำให้เกิดไฟไหม้หอสังเกตการณ์
ตามตำนาน ยอดขายของนิวยอร์กซันเพิ่มขึ้นอย่างมากอันเนื่องมาจากข่าวลวง และได้มียอดขายเพิ่มขึ้นกว่าแต่ก่อนอย่างถาวร และได้ทำให้นิวยอร์กซันเป็นหนังสือพิมพ์ที่ประสบความสำเร็จ อย่างไรก็ตาม ระดับซึ่งข่าวลวงได้เพิ่มยอดขายของหนังสือพิมพ์ แน่นอนว่ากล่าวเกินจริงในบันทึกเหตุการณ์ที่ได้รับความนิยม มันไม่ถูกพบว่าเป็นข่าวลวงกระทั่งอีกหลายสัปดาห์หลังการตีพิมพ์ และ แม้กระนั้น หนังสือพิมพ์ก็ไม่ได้ถอนคืนแต่อย่างใด
แหล่งข้อมูลอื่น

The Great Moon Hoax, Museum of Hoaxes
1st article (August 25, 1835)
2nd article (August 26, 1835)
3rd article (August 27, 1835)
4th article (August 28, 1835)
5th article (August 29, 1835)
6th article (August 31, 1835)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  อิสราเอล  สหรัฐ
พระยาจันทรศรีสุราชอุปราชามันธาตุราช (เจ้าจันทกินรี)

พระยาจันทรศรีสุราชอุปราชามันธาตุราช (เจ้าจันทกินรี) (พ.ศ. 2310-2347) เป็นโอรสในเจ้าจันทรสุริยวงศ์ และเป็นเจ้าเมืองมุกดาหารคนแรก ต่อมาเมื่อปี พ.ศ. 2321 เจ้าพระวอ เจ้าพระตา เจ้าเมืองหนองบัวลำภู เกิดการวิวาทกับพระเจ้านครศรีสัตนาคนหุตล้านช้างเวียงจันทน์ สมเด็จพระเจ้ากรุงธนบุรีจึงได้ให้เจ้าพระยาจักรีและเจ้าพระยาสุรสีห์ ยกทัพมาตามลำน้ำโขงเพื่อปราบปรามนครจำปาศักดิ์และนครศรีสัตนาคนหุตล้านช้างเวียงจันทน์ ให้ขึ้นขึ้นอยู่ในอาณาจักรธนบุรี บรรดาหัวเมืองน้อยใหญ่ตามลำน้ำโขงและเมืองมุกดาหารจึงรวมอยู่ในข้าขอบขัณฑสีมาของกรุงธนบุรีตั้งแต่นั้นมา
สถาปนา

เจ้าจันทกินรีได้รับโปรดเกล้าฯ สถาปนาขึ้นเป็น พระยาจันทรศรีสุราชอุปราชามันธาตุราช มีบุตร-ธิดา รวม 7 คน คือ ท้าวกิ่ง ท้าวอุ่น ท้าวชู และธิดาอีก 4 คน 
เจ้าจันทกินรีได้แต่งตั้งกรมการเมืองขึ้น คือ
ท้าวกิ่ง เป็นอุปฮาด
ท้าวอุ่น เป็นราชวงษ์
ท้าวชู เป็นราชบุตร
ถึงแก่อนิจกรรม

เจ้าจันทกินรีได้ถึงแก่อนิจกรรม เมื่อ พ.ศ.2347
สโมสรฟุตบอลเชฟฟีลด์

ระวังสับสนกับ สโมสรฟุตบอลเชฟฟีลด์ยูไนเต็ด หรือ สโมสรฟุตบอลเชฟฟีลด์เวนส์เดย์
สโมสรฟุตบอลเชฟฟีลด์ (อังกฤษ: Sheffield Football Club) เป็นสโมสรฟุตบอลอังกฤษจากเชฟฟีลด์ เซาท์ยอร์กเชอร์ ต่อมาได้ย้ายฐานที่ตั้งไปยังเมืองดรอนฟีลด์, ดาร์บิเชียร์ ปัจจุบันลงแข่งขันในระดับนอร์เทิร์น พรีเมียร์ลีก ดิวิชัน 1 ภาคใต้ ซึ่งเป็นระดับ 8 ในระบบลีกฟุตบอลอังกฤษ ก่อตั้งเมื่อวันที่ 24 ตุลาคม ค.ศ. 1857 สโมสรได้รับการยอมรับจากฟีฟ่าว่าเป็นสโมสรฟุตบอลที่เก่าแก่ที่สุดในโลกที่ยังคงเล่นฟุตบอลอยู่สโมสรฟุตบอลเชฟฟีลด์เริ่มแรกลงเล่นภายใต้ Sheffield Rules และไม่ได้ใช้ FA Rules ใหม่อย่างเป็นทางการจนถึงปี ค.ศ. 1878
ในปี ค.ศ.2004 สโมสรได้รับรางวัล FIFA Order Merit ซึ่งเป็นรางวัลเกียรติยศสูงสุดของฟีฟ่า ในโอกาสที่ฟีฟ่าก่อตั้งครบ 100 ปี โดยรางวัลดังกล่าวตราบจนถึงปัจจุบันมีเพียงแค่ 2 สโมสรที่เคยได้รับได้แก่สโมสรฟุตบอลเชฟฟีลด์ และสโมสรฟุตบอลเรอัลมาดริด นอกจากนี้ในปี ค.ศ.2007 สโมสรยังได้รับเลือกให้เข้าสู่หอเกียรติยศแห่งฟุตบอลอังกฤษเนื่องในโอกาสครบรอบ 150 ปีของการก่อตั้งสโมสร
ประวัติ

ในปี ค.ศ.1855 สมาชิกของสโมสรคริกเก็ตเชฟฟีลด์ ได้จัดการแข่งขันกีฬาที่ใช้การเตะลูกบอลขึ้นอย่างไม่เป็นกิจลักษณะโดยไม่มีกติกาใด ๆ กำหนดวิธีแข่งขันไว้อย่างเป็นทางการ จนกระทั่งต่อมาสมาชิก 2 คนคือ นาธาเนียล เครสท์วิค และ วิลเลียม เพรสท์ ได้ก่อตั้งสโมสรฟุตบอลเชฟฟีลด์ขึ้น
การประชุมเพื่อเปิดสโมสรมีขึ้นเมื่อวันที่ 24 ตุลาคม ค.ศ. 1857 ที่บ้านพาร์คฟีลด์ของ เฟรเดอริก วอร์ด ที่ตั้งอยู่ในละแวกไฮฟีลด์ โดยมีสมาชิกที่เป็นแกนนำก่อตั้ง 2 คนคือ นาธาเนียล เครสท์วิค และ วิลเลียม เพรสท์ หลังจากก่อตั้งสโมสร ได้มีการแต่งตั้งให้เฟรเดอริก วอร์ด เป็นประธานสโมสรคนแรกและมีที่ทำการสโมสรแห่งแรกเป็นเรือนกระจกสำหรับเพาะปลูกพืชบริเวณถนนอีสต์แบงค์ ซึ่งเป็นที่ที่ให้ยืมใช้โดยโธมัส แอสไลน์ วอร์ด ผู้เป็นพ่อของเฟรเดอริก ซึ่งเป็นประธานสโมสร
การแข่งขันของสโมสรในช่วงแรกเป็นการแข่งขันกันเองระหว่างสมาชิกภายใน โดยมีการแบ่งข้างแตกต่างกันไปในแต่ละครั้ง เช่นเป็นการแข่งขันระหว่าง ทีมคนโสด พบ ทีมผู้มีคู่สมรส  เป็นต้น
ประวัติ > กฎกติกาเชฟฟีลด์

กระทั่งวันที่ 21 ตุลาคม ค.ศ. 1858 ทางสโมสรได้เผยแพร่กฎกติกาการแข่งขันฟุตบอลฉบับแรก (ที่ไม่ใช่กฏภายในโรงเรียนหรือมหาวิทยาลัย) ที่เรียกว่า กฎกติกาเชฟฟีลด์ ซึ่งภายหลังกฎกติกาฉบับนี้ได้เป็นต้นแบบของกฎกติกาการแข่งขันของ สมาคมฟุตบอลอังกฤษ หรือ เอฟเอ กฎกติกาเชฟฟีลด์นี้ได้รับการพัฒนาต่อมาเมื่อ สมาคมฟุตบอลเชฟฟีลด์ ก่อตั้งขึ้นใน ค.ศ. 1867
ประวัติ > ดาร์บีแมตช์ครั้งแรก

สโมสรเชฟฟีลด์ได้ลงแข่งขันฟุตบอลกับ สโมสรฮัลลัม ซึ่งเป็นสโมสรฟุตบอลที่ตั้งอยู่ในเมืองเดียวกันเมื่อวันที่ 26 ธันวาคม ค.ศ. 1860 หรือ 4 เดือนหลังจากการก่อตั้งสโมสรฮัลลัม โดยการแข่งขันแมตช์นี้นับเป็นดาร์บีแมตช์ครั้งแรกของอังกฤษและของโลก และกลายเป็นต้นแบบของดาร์บีแมตช์ในยุคต่อ ๆ มา
ประวัติ > เข้าร่วมเป็นสมาชิกสมาคมฟุตบอลอังกฤษ

หลังจากก่อตั้งสโมสรมาได้ 6 ปีสโมสรเชฟฟีลด์ก็ได้สมัครเข้าร่วมเป็นสมาชิกของสมาคมฟุตบอลอังกฤษหรือ เอฟเอ เมื่อวันที่ 30 พฤศจิกายน ค.ศ. 1863 แต่ยังคงใช้กฎกติกาของตนเอง (จนถึงปี ค.ศ. 1877) ในวันที่ 2 มกราคม ค.ศ. 1865 สโมสรได้เดินทางไปแข่งขันฟุตบอลนอกเมืองเชฟฟีลด์เป็นครั้งแรกโดยแข่งขันกับ สโมสรน็อตส์ เคาน์ตี้ โดยมีผู้แข่งขันฝั่งละ 18 คนตามกฎกติกาของ น็อตติงแฮม
สถิติ

อันดับที่ดีที่สุดในฟุตบอลถ้วย เอฟเอคัพ: เข้ารอบ 4 ฤดูกาล 1877–78, 1879–80
ผู้ชมสูงสุด: 2,000 ในการพบกับสโมสร บาร์ตัน โรเวอส์ ในฟุตบอลถ้วย เอฟเอเวสคัพ รอบรองชนะเลิศ ฤดูกาล 1976–77
ดูเพิ่ม

Club of Pioneers (ภาษาอังกฤษ)
แหล่งข้อมูลอื่น

เว็บไซต์ทางการ
สโมสรฟุตบอลเชฟฟีลด์ ที่เฟซบุ๊ก
เว็บไซด์อย่างเป็นทางการของมูลนิธิสโมสรฟุตบอลเชฟฟิลด์ เก็บถาวร 2020-05-13 ที่ เวย์แบ็กแมชชีน
เว็บไซด์อย่างเป็นทางการของประวัติสโมสรฟุตบอลเชฟฟิลด์ เก็บถาวร 2014-08-12 ที่ เวย์แบ็กแมชชีน
"Behind the Flag",  เว็บไซด์ของแฟนคลับสโมสร เก็บถาวร 2013-02-18 ที่ archive.today
The original football club เก็บถาวร 2011-12-06 ที่ เวย์แบ็กแมชชีน
เว็บไซด์ของโครงการของมูลนิธิสโมสรฟุตบอลเชฟฟิลด์ "1857 Football"/"Club of Pioneers" เก็บถาวร 2014-08-20 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ 
กฏเชฟฟีลด์ คิดค้นขึ้นโดย นาธาเนียล เครสท์วิค และ วิลเลียม เพรสท์ สำหรับสโมสรฟุตบอลเชฟฟีลด์ที่เพิ่งก่อตั้ง
กลีบขมับ

| สมองกลีบขมับ  (Temporal lobe) |
| --- | --- |
ภาพตัดของสมองแสดงผิวด้านบนของสมองกลีบขมับ
รายละเอียด
ส่วนหนึ่งของ: ซีรีบรัม
หลอดเลือดแดง: หลอดเลือดแดงมิดเดิลซีรีบรัล (Middle cerebral artery)  หลอดเลือดแดงโพสทีเรียร์ซีรีบรัล (Posterior cerebral artery)
ตัวระบุ
ภาษาละติน: lobus temporalis
MeSH: D013702
นิวโรเนมส์: 125
นิวโรเล็กซ์ ID: birnlex_1160
TA98: A14.1.09.136
TA2: 5488
FMA: 61825
ศัพท์ทางกายวิภาคของประสาทกายวิภาคศาสตร์[แก้ไขบนวิกิสนเทศ]
สมองกลีบขมับ (อังกฤษ: Temporal lobe; lobus temporalis) ในทางประสาทกายวิภาคศาสตร์ เป็นส่วนของเปลือกสมองในซีรีบรัม อยู่บริเวณด้านข้างของสมอง ใต้ร่องด้านข้าง  (lateral fissure)  หรือร่องซิลเวียน (Sylvian fissure) ในซีกสมองทั้งสองข้างของสัตว์เลี้ยงลูกด้วยนม  หากมองสมองของมนุษย์ให้เหมือนนวมนักมวย สมองกลีบขมับเป็นส่วนของนิ้วโป้ง
สมองกลีบขมับมีหน้าที่เกี่ยวข้องกับระบบความจำทางการเห็น  การประมวลความรู้สึกคือการเห็น  การเข้าใจในภาษา  การบันทึกความทรงจำใหม่ ๆ  อารมณ์ความรู้สึก  และการเข้าใจความหมาย
นอกจากนั้นแล้ว  สมองกลีบขมับยังมีหน้าที่เกี่ยวข้องกับการได้ยิน เป็นที่อยู่ของคอร์เทกซ์การได้ยินปฐมภูมิ และสมองส่วนนี้ยังเกี่ยวข้องกับการเรียนรู้ความหมาย (semantics) ทั้งในการพูดและการมองเห็น
หน้าที่ > ความจำทางการเห็น

สมองกลีบขมับมีส่วนประกอบคือฮิปโปแคมปัสที่มีบทบาทสำคัญในการสร้างความจำระยะยาวแบบชัดแจ้ง  (explicit long-term memory)  โดยมีอะมิกดะลาเป็นตัวควบคุม.
หน้าที่ > การประมวลสัญญาณความรู้สึก > การได้ยิน

ส่วนที่ติดกันของส่วนบน  ส่วนล่าง  และส่วนข้างของสมองกลีบขมับมีบทบาทในการประมวลผลของการได้ยินระดับสูง  สมองกลีบขมับมีความเกี่ยวข้องในการได้ยินปฐมภูมิ  และประกอบด้วยคอร์เทกซ์การได้ยินปฐมภูมิ  (primary auditory cortex)
คอร์เทกซ์การได้ยินปฐมภูมิรับข้อมูลความรู้สึกมาจากหูทั้งสองข้าง  และคอร์เทกซ์การได้ยินทุติยภูมิประมวลข้อมูลต่อไปให้เป็นหน่วยที่เข้าใจได้เช่นคำพูด รอยนูนกลีบขมับบน  (superior temporal gyrus)  มีเขตภายในร่องด้านข้างที่สัญญาณเสียงจากหูชั้นในรูปหอยโข่ง  (cochlea)   เดินทางมาถึงเป็นส่วนแรกในเปลือกสมอง  แล้วคอร์เทกซ์การได้ยินปฐมภูมิของสมองกลีบขมับซีกซ้ายก็ประมวลสัญญาณนั้นต่อไป[ต้องการอ้างอิง]
หน้าที่ > การประมวลสัญญาณความรู้สึก > การเห็น

เขตต่าง ๆ ที่เกี่ยวข้องกับการเห็นในสมองกลีบขมับทำหน้าที่ให้ความหมายกับตัวกระตุ้นทางตา  และยังให้เกิดการรู้จำวัตถุ[ต้องการอ้างอิง]  ส่วนด้านล่าง  (ventral)  ของคอร์เทกซ์กลีบขมับมีส่วนร่วมกับการประมวลผลระดับสูงของการเห็นตัวกระตุ้นที่ซับซ้อน  เช่นรอยนูนรูปกระสวย (fusiform gyrus) มีส่วนในการรับรู้ใบหน้า  และรอยนูนรอบฮิปโปแคมปัสมีส่วนในการรับรู้ทิวทัศน์  ส่วนด้านหน้าของสมองกลีบขมับ  ซึ่งเป็นส่วนของทางสัญญาณด้านล่าง  (ventral stream)  ของระบบประมวลผลทางตา  มีส่วนร่วมในการรับรู้  (perception)  และการรู้จำ  (recognition)  วัตถุ
หน้าที่ > การเข้าใจภาษา

สมองกลีบขมับซีกซ้ายประกอบด้วยคอร์เทกซ์การได้ยินปฐมภูมิ  (primary auditory cortex)  ซึ่งเป็นส่วนสำคัญในการประมวลความหมาย  (semantics)  ทั้งในคำพูดและในการเห็น  ของมนุษย์[ต้องการอ้างอิง] เขตเวอร์นิเกที่แผ่ขยายไปทั้งในสมองกลีบขมับและสมองกลีบข้าง  มีบทบาทสำคัญในการเข้าใจคำพูด  โดยทำงานร่วมกับเขตโบรคา  (Broca's area)  ในสมองกลีบหน้า
กิจหน้าที่ของสมองกลีบขมับซีกซ้ายไม่จำกัดเพียงแค่การรับรู้ระดับต่ำเท่านั้น  แต่ยังรวมไปถึงการรับรู้ระดับที่สูงยิ่งขึ้นไปเช่น  การเข้าใจ  การเรียกชื่อ  และระบบความจำคำพูด  (verbal memory) [ต้องการอ้างอิง]
หน้าที่ > ความจำใหม่

สมองกลีบขมับส่วนใน  (medial temporal lobe)  ที่อยู่ใกล้ระนาบแบ่งซ้ายขวา  (sagittal plane)  ได้รับการสันนิษฐานว่ามีส่วนร่วมในการเข้ารหัสความจำระยะยาวเชิงประกาศ  (declarative long term memory)
สมองกลีบขมับส่วนในประกอบด้วยฮิปโปแคมปัส  ซึ่งเป็นส่วนที่ขาดไม่ได้ในการบันทึกความทรงจำ  ดังนั้น  ความเสียหายที่เกิดขึ้นในบริเวณนี้อาจทำให้เกิดความเสียหายในการสร้างความทรงจำใหม่ ๆ และอาจนำไปสู่ภาวะเสียความจำภายหน้า  (anterograde amnesia)  โดยชั่วคราวหรือโดยถาวร
สมองกลีบขมับส่วนใน

สมองกลีบขมับส่วนใน  (อังกฤษ: medial temporal lobe)  หรือ  คอร์เทกซ์กลีบขมับส่วนใน ประกอบด้วยโครงสร้างต่าง ๆ ที่ขาดไม่ได้ในความจำระยะยาว  หรือความจำเชิงประกาศ  (Declarative memory)  ความจำเชิงประกาศหรือที่เรียกอีกอย่างหนึ่งว่า  ความจำชัดแจ้ง  (Explicit memory)  เป็นความทรงจำที่อยู่ใต้อำนาจจิตใจที่แบ่งออกเป็นความจำโดยความหมาย  (semantic memory)  คือความทรงจำของความจริงต่าง ๆ และความจำอาศัยเหตุการณ์  (episodic memory)  คือความทรงจำของเหตุการณ์ต่าง ๆ
โครงสร้างต่าง ๆ ของสมองกลีบขมับส่วนในที่ขาดไม่ได้สำหรับความจำระยะยาว  รวมทั้งอะมิกดะลา ก้านสมอง  และฮิปโปแคมปัส  พร้อมกับเขตสมองรอบ ๆ คือ perirhinal cortex,  Parahippocampal gyrus, และ  Entorhinal cortex
ฮิปโปแคมปัสเป็นส่วนที่ขาดไม่ได้ในการสร้างความจำ  (memory formation)  ส่วนคอร์เทกซ์กลีบขมับส่วนในที่อยู่รอบ ๆ  เป็นเขตที่สันนิษฐานว่า   ขาดไม่ได้ในการบันทึกความจำ  (memory storage)  นอกจากนั้นแล้วคอร์เทกซ์กลีบหน้าผากส่วนหน้า  (prefrontal cortex)  และคอร์เทกซ์สายตา  ก็มีส่วนร่วมด้วยเกี่ยวกับความจำชัดแจ้ง
งานวิจัยแสดงว่า  รอยโรคในฮิปโปแคมปัสเขตเดียวของลิงนำไปสู่ความพิการที่จำกัด  แต่ว่า  รอยโรคอย่างกว้างขวางในทั้งฮิปโปแคมปัสและคอร์เทกซ์กลีบขมับส่วนในนำไปสู่ความพิการที่รุนแรง
ภาพอื่น ๆ

สมองกลีบต่าง ๆ
สมองมนุษย์มองจากด้านท้อง (ventral)
ภาพตัดแนวกลางลำตัวแบ่งหน้าหลัง ผ่าน anterior cornua ของโพรงสมองด้านข้าง
ภาพวาดแสดงความสัมพันธ์ของสมองและกะโหลกศีรษะ
ทางสัญญาณด้านบน (สีเขียว) และ ทางสัญญาณด้านล่าง (สีม่วง) ในสมองกลีบขมับ
ดูเพิ่ม

กลีบสมอง
สมอง
รอยนูนสมองกลีบขมับด้านล่าง
ฮิปโปแคมปัส
แหล่งข้อมูลอื่น

สมองกลีบขมับที่มหาวิทยาลัยไอดาโฮ
The medial temporal lobe memory system เก็บถาวร 2008-05-26 ที่ เวย์แบ็กแมชชีน
H. M.’s Medial Temporal Lobe Lesion: Findings from Magnetic Resonance Imaging
| ฐานข้อมูลการควบคุมรายการหลักฐาน  |
| --- | --- |
ประจำชาติ:  เยอรมนี  ญี่ปุ่น  เช็กเกีย 
อื่น ๆ:  Terminologia Anatomica 
ภาพเคลื่อนที่ของสมองกลีบขมับซีกซ้ายของมนุษย์
ยุทธการที่ฮัททิน

ยุทธการที่ฮัททิน (อังกฤษ: Battle of Hattin) เกิดขึ้นระหว่างวันที่ 4 กรกฎาคม ค.ศ. 1187 ระหว่างนักรบครูเสดของราชอาณาจักรเยรูซาเลมและกองกำลังของราชวงศ์อัยยูบีย์ สงครามนี้ยังมีอีกชื่อว่า "ยุทธการที่จะงอยฮัททิน" เพราะภูเขาไฟที่ดับแล้วซึ่งอยู่ใกล้เคียงมีชื่อเดียวกัน
กองทัพมุสลิมภายใต้การนำของศอลาฮุดดีนสามารถจับเป็นและฆ่ากองกำลังส่วนใหญ่ของนักรบครูเสดได้ ลบความเสี่ยงในการเกิดสงครามออกไป ผลของการศึก ทำให้กองทัพมุสลิมกลายเป็นกองทัพที่มีอำนาจมากที่สุดในดินแดนศักดิ์สิทธิ์ และเอาชนะเยรูซาเลมและเมืองอื่น ๆ ที่นักรบครูเสดยึดครองอยู่ สงครามครูเสดครั้งที่ 3 เริ่มขึ้น 2 ปีหลังการยุทธ์ที่ฮัททิน